Oornagdorpies‌ ‌tussen‌ ‌die‌ ‌Kaap‌ ‌en‌ ‌Johannesburg‌ ‌ ‌ - LekkeSlaap Blog
Oornagdorpies‌ ‌tussen‌ ‌die‌ ‌Kaap‌ ‌en‌ ‌Johannesburg‌ ‌ ‌
deur Lisa Croeser op 18 November 2020
Jy het reeds jou vakansieverblyf bespreek en nou moet jy die langpad aandurf, maar waar stop jy en waar stop jy nie? Waar kan jy ietsie lekker kry om te eet en waar moet jy oorweeg om 'n bietjie langer te vertoef? Om die langpad 'n bietjie geriefliker te maak, het LekkeSlaap 'n lysie van die lekke'ste oornagdorpies tussen die Kaap en Johannesburg bymekaar gemaak.
Om na Johannesburg of die Kaap te reis, bied reisigers die ideale geleentheid om die Karoo te verken, en Richmond, wat in die hartjie van die Karoo skuil, is die perfekte afsaal-plekkie as jy op soek is na opregte, plattelandse gasvryheid. Behalwe vir die Edwardiaanse en Victoriaanse huise met romantiese stoepe, sal die dorp se besienswaardighede ook enige reisiger oortuig om 'n rukkie langer te bly. Dit sluit restaurante, museums, bergfietsroetes, die jaarlikse literatuurfees en geskiedkundige besienswaardighede in, en Suid-Afrikaners is veral mal oor die Vetmuis Plaaskombuis waar jy heerlike tuisgemaakte peuselhappies kan bestel.